# Opgave 1

Der er inviteret til søndagsstævne i fodbold, og følgende tilmeldte sig:

5 hold i rækken ”MIX” og 6 hold i rækken ”VET”.

For at give alle hold tilnærmelsesvis lige mange kampe vurderes det, at rækken ”MIX” spiller alle mod alle og rækken ”VET” spiller pulje-cup hvor de mødes 2 gange.

*(Her kan I hjemme prøve med andre kampformer, et andet antal møde hinanden, flere videre fra cup samt forskellige kamptider)*

Deltagerne findes i en EXCEL fil der hedder Orientering1 og kan hentes på http://www.firmaidraet.dk/foreningsnet/it/staevneplanner

Arrangøren råder over et areal med 5 baner hele søndagen. Det vurderes her, at 4 baner er nok med 2 til hver række. Kamptid er for begge rækker sat til (2x20+5) altså 45 minutter banetid.

*(Her kan I hjemme lege lidt med banetildeling og kamptid)*

Nu er de indledende betragtninger overstået så stævnet skal nu oprettes.

1. STÆVNEDATA
	1. Udfyld stævneinformation.
2. IMPORTER DATA
	1. Indlæs EXCEL filen.
3. RÆKKER og HOLD
	1. Kontroller det ønskede antal rækker og hold er indlæst.
	2. Udfyld kampinformation såsom kampform, antal puljer, møde hinanden, antal videre, vælg pointregel osv.
4. OPRET BANER
	1. Udfyld baneinformation såsom sted, antal, dato, tid osv.
5. TILPAS og GODKEND
	1. Juster antallet af baner, den reserverede tid og genberegn så indtil forbruget er ok.
	2. Opret stævnet.

De 5 trin er nu gennemført og stævnet er planlagt og de planlagte kampe kan kontrolleres og stævnet klargøres.

KLARGØR TIL STÆVNESTART

* 1. Kontroller/opret dommere.
	2. Påsæt dommere og udskriv dommersedler.
	3. Udskriv holdkort.
	4. Byt eventuelt hold mellem puljer. Flyt 1. kamp i MIX til senere med ”Byt kamp”.
	5. Indtast resultater og vis stilling efter hver runde.

SEND INFORMATION TIL KONTAKTPERSONERNE

* 1. Send mobillink til kontaktpersoner.
	2. Send evt. Link til kampplan og resultatside på internettet til foreningens webmaster og kontaktpersonerne.
	3. Send mail og sms efter behov til kontaktpersonerne.